CELEX: C2006/096/30
Language: fi
Date: 2006-04-22 00:00:00
Title: Asia T-36/06: Kanne  26.1.2006  — Bundesverband deutscher Banken v. komissio

22.4.2006   
            
            
               FI
            
            
               Euroopan unionin virallinen lehti
            
            
               C 96/15
            
         Kanne 26.1.2006 — Bundesverband deutscher Banken v. komissio
   (Asia T-36/06)
   (2006/C 96/30)
   Oikeudenkäyntikieli: saksa
   Asianosaiset
   
      Kantaja: Bundesverband deutscher Banken e.V. Berlin (Saksa) (edustajat: asianajajat H.-J. Niemeyer ja K.-S. Scholz)
   
      Vastaaja: Euroopan yhteisöjen komissio
   Kantajan vaatimukset
   
               —
            
            
               vastaajan 6.9.1995 asiassa N 248/04 — Landesbank Hessen-Thüringen tekemä päätös K(2005)3232 lopullinen on kumottava
            
         
               —
            
            
               vastaaja on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kantaja riitauttaa komission 6.9.2005 tekemän päätöksen K(2005)3232 lopullinen, jolla komissio on päättänyt, että ilmoitettu Hessischer Investitionsfondin erityisen sijoitusrahaston sijoittaminen ”äänettömänä osakkuutena” (stille Einlage) Landesbank Hessen-Thüringeniin (Helaba) ei ole valtiontuki.
   Kantaja esittää kanteensa tueksi neljä kanneperustetta.
   Ensiksi se esittää, että komissio on rikkonut EY 253 artiklassa säädettyä perusteluvelvollisuutta.
   Toiseksi kantaja perustelee kannettaan sillä, että vastaaja on katsoessaan Helabaan sijoitetusta pääomasta sovitun korvauksen olevan kohtuullinen loukannut markkinoiden ehdoilla toimivan sijoittajan periaatetta ja näin ollen EY 87 artiklan 1 kohtaa.
   Kantaja esittää lisäksi, että komissio on virheellisesti jättänyt jälleenrahoituskustannukset huomioon ottamatta Helabaan sijoitetulta pääomalta puuttuvan likviditeetin vuoksi. Tällä perusteella markkinoiden ehdoilla toimivan sijoittajan periaatetta on loukattu ja EY 87 artiklan 1 kohtaa on rikottu.
   Kantaja väittää lopuksi, että oikeutta tulla kuulluksi on loukattu, koska komissio ei ole aloittanut Helabaan sijoitettuun pääomaan liittyvää EY 88 artiklan 2 kohdan ja asetuksen (EY) N:o 659/1999 (1) mukaista tutkintamenettelyä.
   
      (1)  Euroopan yhteisön perustamissopimuksen 93 artiklan soveltamista koskevista yksityiskohtaisista säännöistä 22 päivänä maaliskuuta 1999 annettu neuvoston asetus (EY) N:o 659/1999.